เรื่องร้องเรียน: เน่าเหมือนเดิม เละเหมือนเดิม หน้าใหม่ผสมหน้าเดิมๆ ตั้งขายมันตั้งเเต่เช้ายันมืด ที่เพิ่มเติมคือ มีขอทานติดยา ติดเหล้า ยั้วเยี้ย ทั้งทางเท้า ทั้งบนสะพานลอย     มีต่างด้าวเข็นขายน้ำผลไม้ได้ด้วยเหรอ ไม่ปรับ ไม่จับ ไม่ใช้กฏหมาย เพื่ออะไร......  เดือนก.พ.มาจัดระเบียบเข้มข้นเเล้วไม่ใช่เหรอครับ ทำยังไงถอยหลังลงคลองเหมือนเดิม    คนเเก่ คนพิการ เขายังเดินเเบกขาย เข็นรถขายได้เลย เเต่พวกมือเท้าดี ทำรถเข็นบังหน้า เเต่ทำไมไม่เข็น  จอดตายยึดเป็นที่ของตัวเอง วางอำนาจเป็นเจ้าของที่ถาวรบนฟุตบาท คนพวกนี้ชำระภาษีที่เทศกิจเหรอ ถึงได้วางขายได้     เจ้าหน้าที่มายืนถ่ายรูป 4โมงเย็น เเล้วเเจ้งเรียบร้อยๆ ไม่มี ไม่มี้ ไม่มีอีกเเล้ว ไหนคนทำผิดกฎหมาย คนตาดีปกติเห็นทุกคน เเต่เจ้าหน้าที่ไม่เห็น ช่วยใช้กฏหมายหน่อยเถอะครับ นี่ประตูน้ำนะครับ     นี่ใจกลางเมือง หน้าตาของประเทศเลยนะ ไม่อายบ้างเหรอครับ จะต้องให้เเจ้งอีกกี่ร้อยรอบ ส่งรูปอีกกี่ร้อยใบ ก็เหมือนเดิม เเถมเละกว่าเดิม     วอนเจ้าหน้าที่ช่วยหน่อยเถอะครับ ผมเเละทุกคนไม่ได้มีเวลามานั่งถ่ายรูป เเละไม่ได้อยากส่งมาเเจ้งซ้ำๆซากหรอกครับ ช่วยรักษาบ้านเมืองเราด้วยเถิดครับ ขอบคุณครับ
การดำเนินการของเจ้าหน้าที่: เขตราชเทวี ฝ่ายเทศกิจ จัดเจ้าหน้าที่สายตรวจเทศกิจชุด 252 เข้าตรวจสอบพื้นที่ดังกล่าวจากการเข้าตรวจสอบพื้นที่ดังกล่าว ทางเจ้าหน้าที่ได้ทำการเชิญตัวบุคคลที่กระทำการฝ่าฝืนกฎหมายและได้กระทำตามขั้นตอนที่กฎหมายกำหนด  ซึ่งทั้งนี้ทางฝ่ายเทศกิจไม่ได้นิ่งนอนใจ จะจัดเจ้าหน้าที่เทศกิจชุดสายตรวจเข้าตรวจสอบบริเวณดังกล่าวอย่างต่อเนื่องต่อไปครับ
ความเห็นของผู้แจ้ง: ปรับเเล้วควรให้เลิกตั้งด้วยนะครับ ตามรูปที่ร้องเรียน
พื้นที่: แขวงถนนพญาไท เขตราชเทวี กรุงเทพมหานคร